સવાર પડતાની સાથે જ ગામ લોકો રાજ દરબારનો હાથી જોઈને ઘણા મૂંઝાયા,ઘણા ગભરાયા.છેક મધ્યાહને ખબર પડી કે,આ તો સરૂપાજી ઠાકરડાનું કારસ્તાન છે.સરૂપાજીની પુરી વાત સાંભળ્યા બાદ કેટલાક સમજુ બુધ્ધિશાળી આગેવાનો સલામતીની ખાત્રી આપીને તેને વડગામ મહાલની રાજગઢીમાં લઈ ગયા અને સુબેદાર મારફત વાત પહોચાડી.નવાઈની વાત તો એ બની કે,સરૂપાજીને કોઈ સજા આપવાની જગ્યાએ દિવાન શમશેરખાને સિરપાવરૂપે તેને સુબેદારની નોકરી આપી ચોર,બહારવટીયાઓથી ગામનું રક્ષણ કરવાની જવાબદારી સોંપી દીધી હતી.